Priloga 2

Na podlagi 21., 31. in 61. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 – ZUUJFO), 3. in 7. člena Zakona o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40), 25. člena Zakona o pokopališki in pogrebni dejavnosti ter urejanju pokopališč (Uradni list SRS, št. 34/84, Uradni list RS, št. 26/90 in 2/04 – ZZdrI-A), 5. člena Odloka o gospodarskih javnih službah v občini Izola (Uradne objave Občine Izola, št. 16/13, 6/14), ter 30. in 100. člena Statuta Občine Izola (Uradni objave, št. 15/99, 17/12 in 6/14) je Občinski svet Občine Izola na …….. redni seji, dne …….., sprejel

**Odlok o spremembah in dopolnitvah Odloka o pokopališki in pogrebni dejavnosti na območju Občine Izola**

1. člen

V Odloku o pokopališki in pogrebni dejavnosti na območju Občine Izola (Uradne objave, št. 8/12, 20/15), se 3. člen spremeni tako, da se glasi:

»(1) Javno službo zagotavlja občina Izola v obliki javnega podjetja (v nadaljevanju: izvajalec) na celotnem območju občine v obsegu in pod pogoji, določenimi s tem odlokom.

1. Izvajalec pogrebne dejavnosti in upravljavec pokopališčna območju občine Izola je Javno podjetje Komunala Izola, d. o. o. – Azienda pubblica Komunala Isola, S. r. l., Industrijska cesta 8, 6310 Izola (v nadaljnjem besedilu: izvajalec), ki ima dovoljenje za opravljanje te dejavnosti in izpolnjuje pogoje določene z Zakonom o pokopališki in pogrebni dejavnosti ter o urejanju pokopališč, drugimi zakoni in s tem odlokom.
2. Javno pooblastilo za vodenje in odločanje v upravnih zadevah iz tega odloka se podeli Javnemu podjetju Komunala Izola d.o.o. - Azienda pubblica Komunala Isola S.r.l., s sedežem v Izoli, Industrijska cesta 8 (v nadaljevanju: JP Komunala Izola d.o.o.).
3. Izvajalec pogrebne dejavnosti opravlja dejavnost na krajevno običajen način z dostojanstvom in spoštovanjem do pokojnikov, svojcev in obiskovalcev pokopališč ter pokopališkega prostora.
4. V primeru, da izvajalec pokopališke in pogrebnih dejavnosti ne zagotavlja pokopališke in pogrebne dejavnosti, mora te zagotoviti lokalna skupnost.«

2. člen

3. odstavek 11. člena se spremeni tako, da se glasi:

»Pokop zunaj pokopališča je dovoljen samo v izjemnih primerih in ob izpolnitvi zakonsko določenih pogojev.«

1. člen

47. člen se spremeni tako, da se glasi:

»47. člen

(Nadzor nad izvajanjem odloka)

(1) Nadzor nad izvajanjem določbe osme, devete in devetnajste alineje 36. člena tega odloka opravlja pristojni urad Občine Izola.

(2) Nadzor nad izvajanjem določb tretjega odstavka 11. člena, tretjega, četrtega in petega odstavka 15. člena, 16., 35., 38., 39. 41., 44., 42. in 43. člena izvaja Občinski inšpektorat in redarstvo občine Izola.

(3) Nadzor nad izvajanjem 3. in 36. člena tega odloka, razen devete in desete alineje, za katere ni predpisane globe za primer njene kršitve, opravlja pristojni urad Občine Izola.«

1. člen

Ta odlok začne veljati petnajsti dan po objavi v Uradnih objavah Občine Izola.

Številka: 354-27/2012

Datum: …………

Župan

mag. Igor Kolenc